stanford-oval/wikipedia huggingface dataset:
ชาร์เมลล์

| Sharmell |
| --- | --- |

ชื่อเกิด: Sharmell Sullivan
เกิด:  (1970-11-02) พฤศจิกายน 2, 1970 (53 ปี) Gary, Indiana, United States
ที่พัก: Friendswood, Texas, United States
การศึกษา: Spelman College
คู่สมรส: Booker T (สมรส 2005)
บุตร: 2
ประวัติมวยปล้ำอาชีพ
ชื่อบนสังเวียน: Paisley Queen Sharmell Sharmell Sister Sharmell Storm
ส่วนสูง: 5 ft 7 in (1.70 m)
น้ำหนัก: 125 lb (57 kg; 8.9 st)
มาจาก: Houston, Texas
ฝึกหัดโดย: WCW Power Plant Ohio Valley Wrestling Fit Finlay Molly Holly
เปิดตัว: 1999
รีไทร์: 2009
ชาร์เมลล์ ซัลลิแวน-ฮัฟฟ์แมน (เกิด 2 พฤศจิกายน ค.ศ. 1970) เป็นนักแสดงชาวอเมริกัน และเกษียณแล้ว เป็นนักมวยปล้ำอาชีพ นักเต้น นักร้อง นางงาม และนักมวยปล้ำอาชีพ ในฐานะภรรยาของ Booker T เธอเป็นที่รู้จักกันเป็นอย่างดีในช่วงเวลาของเธอกับ World Wrestling Entertainment (WWE) ในชื่อ Queen Sharmell หรือ Sharmell ครั้งแรกที่เธอมีชื่อเสียงในโลกมวยปล้ำในฐานะสตอร์ม สมาชิกของคณะเต้นรำมวยปล้ำชิงแชมป์โลก Nitro Girls และเธอยังเล่นเป็นตัวละครชื่อเพสลีย์ Sullivan-Huffman แสดงให้กับ Total Nonstop Action Wrestling (TNA) ภายใต้ชื่อ Sharmell ตั้งแต่ปี 2007 จนถึงออกจาก บริษัท ในปี 2009
เกียรติยศและรางวัลต่างๆ

Miss Black America
Miss Black America (1991)
Wrestling Observer Newsletter
Worst Worked Match of the Year (2009) vs. Jenna Morasca at Victory Road
WWE
WWE Hall of Fame (Class of 2022)
แหล่งข้อมูลอื่น

BookerT Online (Booker T's Official Site)
ชาร์เมลล์ ที่อินเทอร์เน็ตมูวีเดตาเบส
กุยห้วย

| กุยห้วย (กัว ไหฺว) |
| --- | --- |
郭淮

ขุนพลทหารรถศึกและทหารม้า (車騎將軍)
ดำรงตำแหน่ง มิถุนายนหรือกรกฎาคม ค.ศ. 250 – 23 กุมภาพันธ์ ค.ศ. 255
กษัตริย์: โจฮอง / โจมอ
ก่อนหน้า: หวัง หลิง
ขุนพลโจมตีตะวันตก (征西將軍)
ดำรงตำแหน่ง ค.ศ. 249 (249) – มิถุนายนหรือกรกฎาคม ค.ศ. 250
กษัตริย์: โจฮอง
ขุนพลทัพหน้า (前將軍)
ดำรงตำแหน่ง ค.ศ. 240 (240) – ค.ศ. 249 (249)
กษัตริย์: โจฮอง
ขุนพลซ้าย (左將軍)
ดำรงตำแหน่ง ค.ศ. 240
กษัตริย์: โจฮอง
ข้าหลวงมณฑลเองจิ๋ว (雍州刺史)
ดำรงตำแหน่ง ค.ศ. 220 (220) – ค.ศ. 255 (255)
กษัตริย์: โจผี / โจยอย / โจฮอง / โจมอ
นายพัน (司馬)
ดำรงตำแหน่ง 215–220
กษัตริย์: พระเจ้าเหี้ยนเต้
หัวหน้ารัฐบาล: โจโฉ
 
ข้อมูลส่วนบุคคล
เกิด: ไม่ปรากฏ อำเภอหยางฉฺวี่ มณฑลชานซี
เสียชีวิต: 23 กุมภาพันธ์ พ.ศ. 255
คู่สมรส: น้องสาวของหวัง หลิง
บุตร: กัว ถ่ง บุตรชายอีกอย่างน้อย 4 คน
บุพการี: กัว ยฺวิ่น (บิดา)
อาชีพ: ขุนพล
ชื่อรอง: ปั๋วจี้ (伯濟)
สมัญญานาม: เจินโหฺว (貞侯)
บรรดาศักดิ์: หยางชฺวีโหฺว (陽曲侯)

กุยห้วย หรือ โกฉุย หรือ กวยหวย (เสียชีวิต 23 กุมภาพันธ์ ค.ศ. 255) หรือชื่อในภาษาจีนกลางว่า กัว ไหฺว (จีน: 郭淮) ชื่อรอง ปั๋วจี้ (伯濟) เป็นขุนพลของรัฐวุยก๊กในยุคสามก๊กของจีน เริ่มรับราชการในช่วงปลายราชวงศ์ฮั่นตะวันออกภายใต้ขุนศึกโจโฉ อยู่เป็นผู้ใต้บังคับบัญชาของขุนศึกของโจโฉคือแฮหัวเอี๋ยนและเตียวคับ ในยุคสามก๊ก กุยห้วยรับราชการวุยก๊ก รัฐที่ก่อตั้งโดยโจผีบุตรชายของโจโฉ และมีชีวิตในรัชสมัยของจักรพรรดิวุยก๊ก 4 พระองค์ (โจผี โจยอย โจฮอง และโจมอ) ตั้งแต่ราวปี ค.ศ. 220 จนกระทั่งเสียชีวิตในปี ค.ศ. 255 กุยห้วยปกครองและป้องกันชายแดนด้านตะวันตกของที่มณฑลเองจิ๋วและมณฑลเลียงจิ๋ว (ครอบคลุมพื้นที่ของมณฑลกานซู่ มณฑลส่านซี เขตปกครองตนเองหนิงเซี่ยหุย มณฑลชิงไห่ และเขตปกครองตนเองมองโกเลียในในปัจจุบัน) ในช่วงเวลานั้นกุยห้วยมีบทบาทในการต้านการบุกของจ๊กก๊กอันเป็นรัฐข้าศึกหลายครั้ง และมีบทบาทในการปราบปรามกบฏของชนเผ่าเกี๋ยง เผ่าตี และชนเผ่าที่ไม่ใช่ชาวฮั่นอื่น
ชีวประวัติช่วงต้น

กุยห้วยเป็๋นชาวอำเภอหยางฉฺวี่ (陽曲縣 หยางฉฺวี่เซี่ยน) เมืองไท่ยฺเหวียน ซึ่งปัจจุบันอยู่ทางตะวันตกเฉียงใต้ของอำเภอหยางฉฺวี่ มณฑลชานซี ปู่ของกุยห้วยชื่อ กัว เฉฺวียน (郭全) รับราชการเป็นขุนนางตำแหน่งเสนาบดีการเกษตร (大司農 ต้าซือหนง) บิดาของกุยห้วยชื่อ กัว ยฺวิ่น (郭縕) รับราชการเป็นเจ้าเมือง (太守 ไท่โฉ่ว) ของเมืองเยี่ยนเหมิน (ปัจจุบันอยู่บริเวณเมืองซินโจว มณฑลชานซี) ในสมัยราชวงศ์ฮั่นตะวันออก
กุยห้วยเริ่มรับราชการในช่วงกลางของรัชศกเจี้ยนอัน (ค.ศ. 196–220) ในรัชสมัยพระเจ้าเหี้ยนเต้ช่วงปลายยุคราชวงศ์ฮั่นตะวันออก ได้รับการเสนอชื่อเป็นเซี่ยวเหลียน (ผู้สมัครเข้ารับราชการขุนนางฝ่ายพลเรือน) ต่อได้รับการแต่งตั้งให้เป็นเจ้าหน้าที่ผู้ช่วยในเมืองเพงงวน (ผิงยฺเหวียน)
รับใช้โจโฉ

ดูเพิ่ม: ยุทธการที่ฮันต๋ง
เมื่อโจผีดำรงตำแหน่งขุนพลองครักษ์ห้าตำแหน่ง (五官中郎將; อู่กวันจงหลางเจี้ยง) ระหว่างปี ค.ศ. 211 ถึง ค.ศ. 220 ได้รับกุยห้วยมาเป็นเจ้าหน้าที่ในสำนักบังคับกฎหมายที่อยู่ใต้การกำกับดูแลของโจผี ภายหลังกุยห้วยได้รับตำแหน่งเป็นเสมียนในสำนักกิจการทหารที่ขึ้นตรงต่ออัครมหาเสนาบดี ซึ่งดำรงตำแหน่งโดยโจโฉบิดาของโจผี ขุนศึกผู้กุมอำนาจในราชสำนักฮั่นและควบคุมพระเจ้าเหี้ยนเต้ในฐานะจักรพรรดิหุ่นเชิดตั้งแต่ ค.ศ. 196
ในปี ค.ศ. 215 กุยห้วยติดตามโจโฉไปร่วมในการรบกับขุนศึกเตียวฬ่อในเมืองฮันต๋ง หลังปราบเตียวฬ่อและยึดเมืองฮันต๋งได้ โจโฉมอบหมายให้ขุนพลแฮหัวเอี๋ยนอยู่รักษาฮันต๋งเพื่อป้องกันการบุกของขุนศึกเล่าปี่ที่อยู่ที่มณฑลเอ๊กจิ๋ว (ครอบคลุมพื้นที่มณฑลเสฉวนและนครฉงชิ่งในปัจจุบัน) ที่อยู่ใกล้เคียง กุยห้วยยังคงอยู่ที่ฮันต๋งด้วยเช่นกัน และทำหน้าที่เป็นนายพัน (司馬; ซื่อหม่า) ภายใต้บังคับบัญชาของแฮหัวเอี๋ยน
ในปี ค.ศ. 217 เล่าปี่เริ่มทำศึกเพื่อชิงเมืองฮันต๋งจากทัพโจโฉ กุยห้วยไม่ได้เข้าร่วมในศึกแรก ๆ เพราะล้มป่วย หลังจากแฮหัวเอี๋ยนถูกสังหารในยุทธการที่เขาเตงกุนสัน ในปี ค.ศ. 219 เกิดความตื่นตระหนกและหวาดกลัวในหมู่กองกำลังของโจโฉในฮันต๋งเพราะสูญเสียผู้บัญชาการ กุยห้วยจัดการฟื้นฟูระเบียบและความมั่นคงในทัพโจโฉในสองทาง ทางแรกกุยห้วยรวบรวมและรวมกลุ่มทหารที่แตกพ่ายหลังแฮหัวเอี๋ยนถูกสังหาร ทางที่สองได้เสนอชื่อเตียวคับให้เป็นผู้บัญชาการทัพโจโฉในฮันต๋งแทนที่แฮหัวเอี๋ยน
วันถัดมา เมื่อทัพโจโฉได้ข่าวว่าทัพเล่าปี่กำลังเตรียมจะข้ามแม่น้ำฮั่นซุยเพื่อเข้าโจมตีพวกตน นายทหารส่วนใหญ่ของโจโฉแนะนำว่าควรแต่งค่ายริมฝั่งแม่น้ำและใช้ประโยชน์จากแม่น้ำเป็นปราการธรรมชาติต้านข้าศึกที่มีจำนวนมากกว่า กุยห้วยไม่เห็นด้วยและพูดว่า "นี่ไม่ใช่การเคลื่อนกำลังที่ดีที่สุด เพราะเป็นการเผยจุดอ่อนของเราแก่ข้าศึกและจะไม่อาจยับยั้งข้าศึกไว้ได้ ทำไมเราไม่ตั้งค่ายให้ห่างจากแม่น้ำ ลวงข้าศึกให้โจมตีค่าย และโต้กลับระหว่างที่ข้าศึกกำลังข้ามแม่น้ำเล่า ถ้าทำเช่นนี้ก็จะเอาชนะเล่าปี่ได้" เตียวคับและนายทหารคนอื่น ๆ ทำตามแผนของกุยห้วย เมื่อเล่าปี่เห็นค่ายข้าศึกอยู่ห่างจากแม่น้ำก็สงสัยและไม่ส่งกองกำลังข้ามแม่น้ำไปโจมตี กุยห้วยยังได้สั่งให้ทหารเสริมการป้องกันและทำให้เล่าปี่เห็นว่าพวกตนเตรียมพร้อมตั้งมั่นแล้ว โจโฉพอใจมากเมื่อได้ยินเรื่องที่กุยห้วยทำ และยังอนุมัติคำสั่งของเตียวคับ สั่งให้กุยห้วยยังคงทำหน้าที่เป็นนายพันภายใต้การบัญชาของเตียวคับ
รับใช้โจผี

ในปีต่อมา (พ.ศ. 763) โจโฉได้เสียชีวิตลง และโจผีได้ขึ้นครองอำนาจต่อ โจผีได้มอบตำแหน่งพระยามหาดไทย (Interior Marquis) แก่ กุยห้วย และมอบหมายให้ไปช่วยเตียวคับ (Zhang He) ในการดูแลการรุกรานจากทางจ๊กก๊กของขงเบ้งและเล่าปี่ ตลอดจนเพิ่มตำแหน่งผู้พิทักษ์แห่งชนเผ่าเกี๋ยง(Warlord Protector of the Qiang tribe) ซึ่งทำให้นับจากนี้กุยห้วยต้องรับผิดชอบชนเผ่านอกด่านนี้
โดยตั้งแต่ พ.ศ. 764 ถึง พ.ศ. 770 เป็นเวลาหกปีที่กุยห้วยได้ช่วยเตียวคับปราบปรามดูแลพื้นที่พายัพโดยเฉพาะปีแรกๆนั้นเขาสามารถปราบ ปู๋ฟ่ง (Pi Fán)หัวหน้ากบฏแห่งเผ่าเกี๋ยงที่ยึดครองอันดิง (Anding) ลงได้ อีกทั้งตลอดระยะเวลาที่เตียวคับไม่อยู่ในช่วงพ.ศ. 765 และ พ.ศ. 766 เมื่อเตียวคับต้องร่วมทัพโจผีในการบุกง่อก๊ก
บั้นปลายชีวิตและเสียชีวิต

ปี 798 กุยห้วยได้สิ้นชีพลง สุมาสู ได้จัดพิธีศพอย่างสมเกียรติและมอบยศตำแหน่งแก่กุยห้วยอย่างยิ่งใหญ่ ลูกชายของกุยห้วยได้รับสืบทอดมรดกศักดินาต่อตามสิทธิ โดยภาระหน้าที่ทางทหารถูกส่งมอบต่อไปยัง ตันท่าย และ เตงงาย
ในนิยายสามก๊ก

ภายหลังที่แฮหัวเอี๋ยนถูกฮองตงฆ่าตายที่เตงกุนสัน เขาก็รวบรวมกองกำลังทหารที่กระจัดกระจายเมื่อทัพแตกมาเข้ากับกองทัพของตน และไม่นานเตียวคับก็ขึ้นดำรงตำแหน่งแทนแฮหัวเอี๋ยน จากนั้นกุยห้วยจึงเอากองทัพของตนมาเข้ากับเตียวคับทำให้กองทัพเตียวคับมั่นคงขึ้นมาก ต่อมาพระเจ้าโจผีตั้งตัวเป็นฮ่องเต้แล้ว กุยห้วยก็ถูกกำหนดให้เป็นที่ปรึกษา ควบคุมหัวเมืองทางตะวันตก ต่อมาเขาก็ถูกกำหนดให้เป็นขุนนางชั้นผู้ใหญ่ของวุยก๊ก
ต่อมาขงเบ้งได้ยกทัพบุกวุยก๊ก กุยห้วยถูกแต่งตั้งให้เป็นถึงผู้บังคับบัญชากองทหารภายใต้ โจจิ๋น เขาสามารถอ่านการยกทัพของกองทัพจ๊กและนำชัยชนะมาหลายครั้ง แต่ว่ากุยห้วยก็เสียหายมากเหมือนกัน ภายหลังสุมาอี้ถูกแต่งตั้งให้ยกทัพมาปราบขงเบ้ง กุยห้วยก็ได้ช่วยแนะนำสุมาอี้อย่างเต็มที่ จนขงเบ้งได้ป่วยตายที่อู่จั้งหยวน
เมื่อขงเบ้งตายเกียงอุยที่รับตำแหน่งแทนขงเบ้ง ก็ยกทัพบุกมาวุยอีกครั้ง เกียงอุยได้ใช้แผนลัดโจมตีเมืองของกุยห้วยแต่กุยห้วยก็อ่านการออกและ ยกทัพกระหนาบเข้าทัพเกียงอุย ทัพจ๊กเสียหายหนักและต้องยกทัพกลับจ๊กอีกครั้ง พระเจ้าโจยอยเมื่อทราบข่าวก็ยกย่องกุยห้วยเป็นอันมาก กุยห้วยจึงถูกแต่งตั้งเป็นแม่ทัพใหญ่ป้องกันชายแดนวุยก๊ก ในปี พ.ศ. 798 เกียงอุยได้ยกมาตีวุยก๊กอีกครั้ง กุยห้วยได้รบกับเกียงอุย หลังรบได้สักพัก เกียงอุยแกล้งแพ้ถอยม้าหนีไป กุยห้วยหลงกลจึงขับม้าตาม เกียงอุยจึงยิงเกาทัณฑ์ถูกกุยห้วยเสียชีวิต แต่ในประวัติศาสตร์นั้นรับราชการจนสิ้นอายุขัย
ต้องโทษดาว

| "ต้องโทษดาว> .." |
| --- | --- |

เพลงโดยธงไชย แมคอินไตย์
จากอัลบั้มชุดรับแขก
วางจำหน่าย: 5 พฤศจิกายน พ.ศ. 2545
แนวเพลง: อาร์แอนด์บี, ป็อปร็อก, อิเล็กโทรป็อป
ความยาว: 4:01
ค่ายเพลง: จีเอ็มเอ็ม แกรมมี่
ผู้ประพันธ์เพลง: เพียงออ
โปรดิวเซอร์: ชัชชัย ชาบำเหน็จ ธนวัฒ สืบสุวรรณ บุษบา ดาวเรือง ดลุ ผดุงวิเชียร
 
มิวสิกวิดีโอ
"ต้องโทษดาว..." ที่ยูทูบ
 
ต้องโทษดาว... เป็นเพลงจากอัลบั้มและซิงเกิลของ ธงไชย แมคอินไตย์ ในอัลบั้ม ชุดรับแขก ประพันธ์คำร้องโดย เพียงออ ทำนองโดย วุฒิไกร อิ่มเจริญ และเรียบเรียงโดย ชัชชัย ชาบำเหน็จ
ในปี พ.ศ. 2556 เพลง "ต้องโทษดาว..." ถูกนำมาเป็นเพลงประกอบละครเรื่อง กุหลาบไฟ และปี พ.ศ. 2557 ได้นำมาเป็นเพลงประกอบละครเรื่อง คู่ปรับสลับร่าง
ชาร์ต

| ชาร์ต (พ> ศ. 2557) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 100: 17
จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5: 5
ตำบลนาน้อย

| ตำบลนาน้อย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Na Noi
ประเทศ: ไทย
จังหวัด: น่าน
อำเภอ: นาน้อย
พื้นที่
 • ทั้งหมด: 52.357 ตร.กม. (20.215 ตร.ไมล์)
ประชากร (2558)
 • ทั้งหมด: 2,773 คน
 • ความหนาแน่น: 52.96 คน/ตร.กม. (137.2 คน/ตร.ไมล์)
รหัสไปรษณีย์ : 55150
รหัสภูมิศาสตร์: 551501
 ส่วนหนึ่งของสารานุกรมประเทศไทย
นาน้อย เป็นตำบลหนึ่งในอำเภอนาน้อย จังหวัดน่าน ตั้งอยู่บริเวณกึ่งกลางของพื้นที่อำเภอ เป็นศูนย์กลางความเจริญและที่ตั้งของสถานที่ราชการต่าง ๆ ของอำเภอนาน้อย
อาณาเขต

ทิศเหนือ ติดต่อตำบลน้ำตก ตำบลศีรษะเกษ
ทิศตะวันออก ติดต่อตำบลเชียงของ
ทิศใต้ ติดต่อตำบลสถาน
ทิศตะวันตก ติดต่อตำบลบัวใหญ่และตำบลสันทะ
การแบ่งเขตการปกครอง > การปกครองท้องที่

แบ่งการปกครองออกเป็น 10 หมู่บ้าน ได้แก่
หมู่ 1 บ้านนาราบ
หมู่ 2 บ้านดอนไชย
หมู่ 3 บ้านนาหลวง
หมู่ 4 บ้านนาน้อย
หมู่ 5 บ้านบุ้ง
หมู่ 6 บ้านไร่
หมู่ 7 บ้านนาหล่าย
หมู่ 8 บ้านหัวทุ่ง
หมู่ 9 บ้านนาอุดม
หมู่ 10 บ้านคลองชล
การแบ่งเขตการปกครอง > การปกครองส่วนท้องถิ่น

แบ่งการปกครองเป็น 1 เทศบาลตำบล ได้แก่
เทศบาลตำบลนาน้อย ครอบคลุมพื้นที่บางส่วนของตำบลนาน้อย
องค์การบริหารส่วนตำบลนาน้อย ครอบคลุมพื้นที่ตำบลนาน้อย (นอกเขตเทศบาลตำบลนาน้อย)
ต้องตา เกียรติวายุภักษ์

| ต้องตา เกียรติวายุภักษ์ |
| --- | --- |
เกิด: สุพัฒน์ พลชารี
ต้องตา เกียรติวายุภักษ์  มีชื่อจริงว่า สุพัฒน์ พลชารี เป็นชาวจังหวัดอุดรธานี มีสถิติการชก 12 ครั้ง ชนะ 6 (น็อค 3) แพ้ 6
ต้องตา เกียรติวายุภักษ์ เป็นอดีตนักมวยที่ทางกลุ่มผู้สนับสนุน คือ สนอง รักวานิช และเทียมบุญ อินทรบุตร ต้องการจะปั้นให้เหมือนกับแสนศักดิ์ เมืองสุรินทร์ ซึ่งเป็นนักมวยชื่อดังขณะนั้น โดยชกในพิกัดเดียวกัน เป็นนักมวยถนัดซ้ายเหมือนกัน ซ้ำยังไว้ทรงผมและหนวดทรงเดียวกันอีก แต่ไม่ประสบความสำเร็จในการชิงแชมป์โลกเหมือนแสนศักดิ์
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์โลก WBA รุ่นไลท์เวลเตอร์เวท เมื่อ 28 เม.ย. 2521 แพ้น็อค อันโตนิโอ เซร์บันเตส (โคลัมเบีย) ยก 6 ที่ จ. อุดรธานี
ชิงแชมป์ OPBF รุ่นเวลเตอร์เวทเมื่อ 31 ตุลาคม 2524 แพ้น็อค ฮวาง ชุงแจ (เกาหลีใต้) ยก 2 ที่ เกาหลีใต้
ชิเงโตมิ ฮาซามะ

| ชิเงโตมิ ฮาซามะ |
| --- | --- |
間 重富
เกิด: มาโงะ โรกุโร (孫六郎)
ชื่ออื่น: โจไง (長涯)
อนุสาวรีย์หินดินสำหรับการสังเกตการณ์ทางดาราศาสตร์ในระยะยาว
ชิเงโตมิ ฮาซามะ (ญี่ปุ่น: 間 重富; โรมาจิ: Hazama Shigetomi, 7 เมษายน 1756 - 21 เมษายน 1816) เป็นนักดาราศาสตร์ในสมัยเอโดะ ทำงานอยู่กับเท็มมงกาตะ มีผลงานในการแก้ไขปฏิทินร่วมกันกับโยชิโตกิ ทากาฮาชิ สร้างปฏิทินคันเซขึ้นมา
จง เจียซิน

| จงเจียซิน |
| --- | --- |

สารนิเทศภูมิหลัง
เกิด: 09 เมษายน พ.ศ. 2527 (40 ปี) Linda Chung  Ka-yan
อาชีพ: นักแสดง
ปีที่แสดง: 2004 – present
ผลงานเด่น: กำเนิดเทพ 3 ดาว (Legend of the Demigods) , ศึกชิงมรดก ราชาเป๋าฮื้อ (Heart of Greed) , มรสุมชีวิต ลิขิตพระจันทร์ (Moonlight Resonance)
ลินดา จง หรือ จงเจียซิน (จีน: 鍾嘉欣; พินอิน: Zhōng Jiāxīn; ชื่อภาษาอังกฤษ: Linda Chung Ka Yan)
เกิดเมื่อวันที่ 9 เมษายน พ.ศ. 2527 ที่รัฐบริติชโคลัมเบีย แคนาดา เป็น นักร้อง และ นักแสดงหญิงชาวแคนาดา
ประวัติ

จงเจียซิน เป็นนักแสดงและนักร้องชาวแคนาดา เกิดในเมเปิลริดจ์และเติบโตในแวนคูเวอร์ รัฐบริติชโคลัมเบีย  ประเทศแคนาดา
หลังจบการศึกษาระดับชั้นมัธยมจาก Vancouver's Templeton Secondary School เธอก็ศึกษาต่อในระดับมหาวิทยาลัยที่ มหาวิทยาลัยบริติชโคลัมเบีย เป็นเวลา2ปี
ชีวิตส่วนตัว

ในปี ค.ศ. 2014 จง เจียซิน ได้รับเกียรติให้ไปบรรยายพิเศษที่มหาวิทยาลัยวิทยาศาสตร์และเทคโนโลยีฮ่องกง เธอได้พูดถึงความยากลำบากในการต่อสู้กับภาวะซึมเศร้าหลังจากเข้าสู่วงการบันเทิง ในช่วงเริ่มต้นอาชีพ จง เจียซิน หรือ ลินดา ตกอยู่ในภาวะความกดดันจากปริมาณงานที่มากเกินไป และความเหงาที่ต้องอยู่ห่างไกลจากบ้าน เธอกล่าวว่ารู้สึกกดดันอย่างมากเนื่องจากขาดประสบการณ์และความรู้เกี่ยวกับวงการบันเทิง ทำให้กลัวที่จะปรึกษาใคร โดยเฉพาะคนใกล้ชิด และมักจะร้องไห้ทุกครั้งที่กลับบ้าน เธอสามารถผ่านพ้นช่วงเวลาที่ยากลำบากมาได้ และมีความเข้มแข็งทางอารมณ์มากขึ้น
ในฐานะนักแสดงของช่องทีวีบี จง เจียซินได้รับการยกย่องให้เป็น "นักแสดงหญิงระดับเกรดเอ" ที่อายุน้อยที่สุด และเคยเป็นนักแสดงหญิงของช่องทีวีบีที่มีรายได้สูงสุดโดยได้รับค่าตัวประมาณ 120,000 ดอลลาร์ฮ่องกงต่อเรื่อง จนถึงปี ค.ศ. 2015 นอกจากนี้เธอยังนับถือศาสนาคริสต์อย่างเคร่งครัด
จง เจียซินแต่งงานกับ "เจเรมี เหลียง" หมอไคโรแพรกติก หรือผู้เชี่ยวชาญด้านการจัดกระดูก ในช่วงฤดูใบไม้ร่วงปี 2015 ถึงแม้จะมีอายุห่างกัน แต่เธอกล่าวว่าความสัมพันธ์ของทั้งคู่เติบโตขึ้นจากความสนใจที่คล้ายคลึงกันและความเข้าใจซึ่งกันและกัน ในงานแต่งงานของจง เจียซิน เมื่อสื่อมวลชนถามถึงความเห็นของพ่อแม่ของเธอเกี่ยวกับลูกเขยของพวกเขา พวกเขาได้แสดงความเห็นอย่างมั่นใจว่า เห็นชอบกับการแต่งงานครั้งนี้
ในปี ค.ศ. 2016 จง เจียซิน ได้ประกาศข่าวดีในวันแม่ว่ากำลังตั้งครรภ์ เมื่อวันที่ 27 สิงหาคม ค.ศ. 2016 เธอได้เปิดเผยข่าวดีว่าเธอได้ให้กำเนิดบุตรสาวคนแรกชื่อว่า เคลลี่ เหลียง ในวันที่ 6 กันยายน ค.ศ. 2018 เธอได้ให้กำเนิดบุตรชายคนที่สองชื่อ จาเร็ด เหลียง ในวันที่ 10 เมษายน ค.ศ. 2022 จง เจียซิน ได้ประกาศผ่านอินสตาแกรมว่าเธอตั้งครรภ์ลูกคนที่สามกับสามี
วงการบันเทิง

ในปี 2002 จงเจียซินได้เข้าร่วมการประกวดและได้รับรางวัลชนะเลิศ มิส คริสตัล คัฟเวอร์ เกิร์ล  จัดโดยศูนย์การค้าคริสตัลมอลล์ ในเบอร์นาบี
ในปี 2003 คว้ารางวัลชนะเลิศ มิสไชนิส แวนคูเวอร์ และในปีถัดมาเธอเป็นตัวแทนสาวจีนจากแวนคูเวอร์คว้ารางวัลจากการประกวด มิสไชนิสอินเตอร์เนชั่นแนล ในปี 2004
ปัจจุบันเธอเซ็นสัญญาเป็นนักแสดงในสังกัดสถานีโทรทัศน์ฮ่องกง TVB
วงการบันเทิง > ช่วงปี 2004 – 2005 กับความสำเร็จครั้งแรกของเธอ

หลังจากชนะประกวดมิสอินเตอร์เนชั่นแนล จงเจียซินได้แสดงละครเรื่อง Virtues of Harmony II และกระแสความนิยมของเธอ ได้ถูกเสนอชื่อสำหรับรางวัล Most Improved Female Actress เป็นครั้งแรก นอกจากนั้นเธอยังได้ถ่ายโฆษณาและเล่นมิวสิกวิดีโอ  เธอถูกเสนอชื่อเข้าเป็น 1 ใน 12 นักแสดงดาวรุ่งของสถานีโทรทัศน์ทีวีบี
วงการบันเทิง > ช่วงปี 2006-2008 กับการเป็นนักแสดงหญิงที่มีการพัฒนาและความก้าวหน้า

ในปี 2006 หลังจากที่เธอแสดงละครเรื่อง Always Ready หน่วยพิฆาตเหินฟ้ากู้วิกฤต , The Biter Bitten และ Forensic Heroes  หน่วยเฉพาะกิจพลิกคดีเด็ด  บทบาทของเธอได้รับการเสนอชื่อสำหรับรางวัล นักแสดงหญิงยอดเยี่ยม และ รางวัล Most Favourite Female Character ทำให้เธอเป็นหนึ่งในนักแสดงที่มีชื่อเสียงโด่งดังและได้รับความนิยมจากแฟนๆมากขึ้นในฮ่องกง
วงการบันเทิง > ผลงานละคร

[2003 - 2005] Virtues of Harmony II (TVB)
[2006] หน่วยเฉพาะกิจพลิกคดีเด็ด Forensic Heroes (TVB)
[2006] The Biter Bitten (TVB)
[2005] หน่วยพิฆาต...เหินฟ้ากู้วิกฤติ  Always Ready (TVB)
[2005] Fantasy Zone (TVB)
[2005] ศึกชิงมรดกเลือด Revolving Doors Of Vengeance
[2007] ศึกชิงมรดก ราชาเป๋าฮื้อ  Heart of Greed (TVB)
[2007] Heavenly In-Laws (TVB)
[2007] Best Bet (TVB)
[2008] The Gem of Life (TVB)
[2008] กำเนิดเทพ 3 ดาว Legend of the Demigods (TVB)
[2008] มรสุมชีวิตลิขิตพระจันทร์  Moonlight Resonance (TVB)
[2008] หน่วยเฉพาะกิจพลิกคดีเด็ด 2   Forensic Heroes II (TVB)
[2008] A Journey Called Life (TVB)
[2008] Legend of the Demigods (TVB)
[2008-2009] The Gem of Life (TVB)
[2009-2010] A Watchdog's Tale (TVB)
[2010] Ghost Writer (TVB)
[2010] ป่วนรักวังบุปผา Can't Buy Me Love  (TVB)
[2010] Twilight Investigation (TVB)
[2011] Yes, Sir. Sorry, Sir!  (TVB)
[2011] สายน้ำแห่งชีวิต River Of Wine (TVB)
[2011] Super Snoops (TVB)
[2012] ปมชีวิตขีดชะตารัก  L'Escargot (TVB)
[2012] พ่อคนนี้ดีที่หนึ่ง Daddy Good Deeds (TVB)
[2012] นางรำแห่งวังหลวง House of Harmony and Vengeance (TVB)
[2012] ภารกิจปกป้องรักพิทักษ์เธอ Witness Insecurity(TVB)
[2013] Missing You (TVB)
[2013] Brother's Keeper (TVB)
[2014] A Time of Love (TVB)
[2014] All That Is Bitter Is Sweet (TVB)
[2014-2015] หน่วยพยัคฆ์เสือบิน2  Tiger Cubs II (TVB)
[2015] Limelight Years (TVB)
[2016] K9 Cop (TVB)
วงการบันเทิง > ผลงานภาพยนตร์

[2007] Love is Not All Around
[2008] Playboy Cops
[2008] L For Love, L For Lies
[2010] 72 Tenants of Prosperity
วงการบันเทิง > ผลงานโฆษณา

PureVision
Cosmo Slim
New Earth's Wedding (with Ron Ng)
Planters' Toothpaste
Blood Donation Commercial
Crystal Mall Commercial
Stayfree
Reductil
Bio-essence
วงการบันเทิง > ผลงานเพลง

[2006] Lady in Red (TVB) Album
[2007] 歌影傳情 เพลงประกอบละครเรื่อง ศึกชิงมรดก ราชาเป๋าฮื้อ  Heart of Greed คู่กับ หลินฟง
[2007] Heart Stamp (心心相印), เพลงประกอบละครเรื่อง Best Bet
ค่าย Star Entertainment
[2008] Dinner for One, World for Two
[2009] My Love Story
[2010] My Love Story Happy Ending Edition
[2011] My Private Selection
[2012] Love Love Love
ค่าย The Voice Entertainment Group Limited
[2016] Under The Stars
วงการบันเทิง > รางวัลที่ได้รับ

[2002] Crystal Mall Teen Cover Girl: Winner
[2003] Miss Chinese Vancouver : Winner, Miss Talent, Miss Photogenic, Miss Snow Beauty
[2004] Miss Chinese International: Winner
[2006] TVB Anniversary Awards: Most Improved Female Actress for Always Ready ; The Bitter Bitten ; Forensic Heroes
[2007] Hong Kong Film Awards: Best New Artist Nominee
[2011] Ming Pao Anniversary Awards: My Most Supportive Performance 2011 for Yes Sir, Sorry Sir
แหล่งข้อมูลอื่น

LINDA CHUNG Official Website
Weibo ของ จงเจียซิน
แฟนเพจ LINDA CHUNG (鍾嘉欣)
Instagram ของ จงเจียซิน
รู้จักหนูโชคดี “จงเจียซิน” / หมิงซิงคลับ เก็บถาวร 2011-09-24 ที่ เวย์แบ็กแมชชีน
สาวสวยคนใหม่ของ TVB ดีกรี Miss Chinese International คนล่าสุด LINDA Chung จงเจียซิน
ประวัติของ LINDA CHUNG ผู้เข้าประกวด Miss Chinese International  เก็บถาวร 2008-06-17 ที่ เวย์แบ็กแมชชีน
ฮือฮา! ตั้ง เกิร์ลกรุ๊ปสาวบริสุทธิ์ แห่งฮ่องกง[ลิงก์เสีย]
รีวิวเพลงจีนกลางและเพลงกวางตุ้ง ของ LINDA CHUNG จงเจียซิน
หนูโชคดี "จงเจียซิน" แต่งงาน นักธุรกิจใหญ่ หลังคบ 10 เดือน!!!!!!  เก็บถาวร 2018-06-21 ที่ เวย์แบ็กแมชชีน
จงเจียซิน ประกาศข่าวตั้งครรภ์ ฉลองวันแม่ของจีน[ลิงก์เสีย]
ชาวดี เชอร์ม็อค

| เชอรี่ กมลวิศิษฎ์ |
| --- | --- |
เกิด: 13 กันยายน พ.ศ. 2531 (36 ปี) ชาวดี เชอร์ม็อค
อาชีพ: นักแสดง
ปีที่แสดง: พ.ศ. 2545 - ปัจจุบัน
สังกัด: อาร์เอส
ThaiFilmDb
ชาวดี เชอร์ม็อค หรือ เชอรี่ กมลวิศิษฎ์, ชาวดี กมลวิศิษฎ์ เป็นนักแสดงลูกครึ่งไทย-อเมริกัน ในสังกัดอาร์เอส
ประวัติ

ชาวดี เชอร์ม็อค (ชื่อเล่น: เชอรี่) เป็นลูกครึ่งไทย-อเมริกัน คุณแม่ของเธอเป็นคนสุพรรณบุรี ส่วนคุณพ่อเป็นนายทหารจากประเทศสหรัฐอเมริกา เกิดที่สหรัฐอเมริกาและย้ายกลับมาเติบโตในประเทศไทยในตอนชั้นประถมศึกษา เกิดวันที่ 13 กันยายน พ.ศ. 2531 เข้าสู่วงการโดยฐานะนางแบบและนักแสดงวัยรุ่น
เริ่มเข้าสู่วงการบันเทิงจากการชักชวนของโมเดลลิ่ง ขึ้นปกนิตยสารหลายเล่ม จนได้เป็นนักแสดงในสังกัดอาร์เอส และมีผลงานทั้งถ่ายแบบ,ละคร,ซิทคอมและภาพยนต์
เชอรี่ปัจจุบันเป็นภรรยาของ ต้น ต้นตระกูลกมลวิศิษฎ์ ลูกชายคนโตของ ชูวิทย์ กมลวิศิษฎ์ นักการเมืองชาวไทย หัวหน้าพรรคและสมาชิกสภาผู้แทนราษฎรระบบบัญชีรายชื่อพรรครักประเทศไทย และยังเป็นเจ้าของธุรกิจอสังหาริมทรัพย์มากมายย่านสุขุมวิท
เชอรี่เป็นศิษย์เก่าจากรั้วโรงเรียนอุดมศึกษาลาดพร้าว และจบการศึกษาระดับชั้นปริญญาตรี คณะมนุษยศาสตร์ มหาวิทยาลัยรามคำแหง
ปัจจุบันสมรสกับ ต้นตระกูล กมลวิศิษฎ์ บุตรชายของ ชูวิทย์ กมลวิศิษฎ์ และมีบุตร 2 คนชื่อมารีนา และมาร์โค กมลวิศิษฎ์
ผลงาน > ละครโทรทัศน์

| ละครโทรทัศน์ / ซิทคอม |
| --- | --- | --- | --- |

| ปี | ละครโทรทัศน์ | รับบท | ออกอากาศ |
| 2547 | รักฝันวันฤดูหนาว | วาริณ | ไอทีวี |
| 2549 | เพื่อนแซ่บ 4x4 | ชะเอม | ช่อง 9 |
| 2550 - 2551 | นัดกับนัด | ปิ่น | ช่อง 9 |
| 2552 | บันทึกกรรม ตอน รัก (โลภ โกรธ หลง) | พลอย | ช่อง 3 |
ผลงาน > ภาพยนตร์

| ภาพยนตร์ |
| --- | --- | --- |

| ปี | ภาพยนตร์ | รับบท |
| 2546 | คลับซ่า ปิดตำราแสบ | เชอรี่ (รับเชิญ) |
| 2547 | ปล้นนะยะ | ลูกสาวท่านทูต |
| 2552 | แต๋วเตะตีนระเบิด | เชอรี่ |
| 2553 | เขี้ยวอาฆาต | แจน |
ผลงาน > มิวสิกวีดีโอ

มิวสิควีดีโอเพลง ดอกไม้ ของ โก้ B-mix
มิวสิควีดีโอเพลง เธอไม่รัก ของ วงบี-มิกซ์
มิวสิควีดีโอเพลง ลำบากใจก็ไม่ต้องทัก ของ ปั๊ป เปรื่องปราชญ์ ประสาตร์สาน (เวอร์ชั่นคาราโอเกะ)
มิวสิควีดีโอเพลง หายไปหรือเปล่า ของ ปั๊ป เปรื่องปราชญ์ ประสาตร์สาน
มิวสิควีดีโอเพลง ข้างนอกเปลี่ยนไปข้างในเหมือนเดิม ของ ปั๊ป เปรื่องปราชญ์ ประสาตร์สาน
มิวสิควีดีโอเพลง Sandwich ของ วงBlack Vanilla
ผลงาน > โฆษณา

โฆษณา ซัลซิล
โฆษณา ทเวลพลัส
ผลงาน > นิตยสาร

ถ่ายแบบนิตยสาร เธอกับฉัน
แหล่งข้อมูลอื่น

ชาวดี เชอร์ม็อค ที่เฟซบุ๊ก
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดตราด พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบสัดส่วน > คะแนนรวมทั้งหมดในกลุ่มจังหวัดที่ 5

กลุ่มจังหวัดที่ 5 ประกอบไปด้วยจังหวัดนครราชสีมา จังหวัดนครนายก จังหวัดปราจีนบุรี จังหวัดสระแก้ว จังหวัดฉะเชิงเทรา จังหวัดชลบุรี จังหวัดระยอง จังหวัดจันทบุรี จังหวัดตราด และจังหวัดปทุมธานี
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 5
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อแผ่นดิน (1) | 197,933 | 5.26 |
|  | รวมใจไทยชาติพัฒนา (2) | 267,825 | 7.12 |
|  | เครือข่ายชาวนาแห่งประเทศไทย (3) | 42,774 | 1.14 |
|  | ประชาธิปัตย์ (4) | 1,497,587 | 39.82 |
|  | พลังเกษตรกร (5) | 30,088 | 0.80 |
|  | รักเมืองไทย (6) | – | – |
|  | แรงงาน (7) | – | – |
|  | เกษตรกรไทย (8) | 20,515 | 0.55 |
|  | ประชาราช (9) | 179,181 | 4.76 |
|  | นิติศาสตร์ไทย (10) | – | – |
|  | พัฒนาประชาธิปไตย (11) | – | – |
|  | พลังประชาชน (12) | 1,286,161 | 34.19 |
|  | ชาติไทย (13) | 117,252 | 3.12 |
|  | ดำรงไทย (14) | – | – |
|  | มัชฌิมาธิปไตย (15) | 54,141 | 1.44 |
|  | ชาติสามัคคี (16) | – | – |
|  | ความหวังใหม่ (17) | 16,466 | 0.44 |
|  | ประชากรไทย (18) | 13,063 | 0.35 |
|  | ประชามติ (19) | 8,097 | 0.22 |
|  | ไทเป็นไท (20) | 12,839 | 0.34 |
|  | พลังแผ่นดินไท (21) | – | – |
|  | มหาชน (22) | – | – |
|  | คุณธรรม (23) | 8,236 | 0.22 |
|  | ราษฎรรักไทย (24) | – | – |
|  | กฤษไทยมั่นคง (25) | – | – |
|  | อยู่ดีมีสุข (26) | – | – |
|  | ไทยร่ำรวย (27) | 9,182 | 0.24 |
|  | เอกราช (28) | – | – |
|  | พลังแผ่นดิน (29) | – | – |
|  | สังคมธิปไตย (30) | – | – |
|  | นำวิถี (31) | – | – |

| บัตรดี | บัตรดี | 3,761,340 | 90.92 |
| บัตรเสีย | บัตรเสีย | 230,304 | 5.57 |
| ไม่ประสงค์ลงคะแนน | ไม่ประสงค์ลงคะแนน | 145,149 | 3.51 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 4,136,793 | 74.36 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 5,563,067 | 100.00 |
ผลการเลือกตั้งแบบสัดส่วน > ผู้สมัครได้รับการเลือกตั้งในกลุ่มจังหวัดที่ 5

แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 5 แบ่งออกเป็นตามสัดส่วนคะแนนดังนี้
พรรคประชาธิปัตย์ 4 คน
พรรคพลังประชาชน 3 คน
พรรครวมใจไทยชาติพัฒนา 1 คน
พรรคเพื่อแผ่นดิน 1 คน
พรรคประชาราช 1 คน
| พรรคการเมือง | พรรคการเมือง | รายชื่อผู้สมัคร |
| --- | --- | --- |
| พรรคประชาธิปัตย์ |  | ไกรศักดิ์ ชุณหะวัณ |
| พรรคประชาธิปัตย์ |  | สมเกียรติ พงษ์ไพบูลย์ |
| พรรคประชาธิปัตย์ |  |  พันเอก วินัย สมพงษ์ |
| พรรคประชาธิปัตย์ |  | ภุชงค์ รุ่งโรจน์ |
|  พรรคพลังประชาชน |  | วิรุฬ เตชะไพบูลย์ |
|  พรรคพลังประชาชน |  | สมพล เกยุราพันธุ์ |
|  พรรคพลังประชาชน |  | อัสนี เชิดชัย |
| พรรครวมใจไทยชาติพัฒนา |  |  พลเอก เชษฐา ฐานะจาโร |
| พรรคเพื่อแผ่นดิน |  | ปุระพัฒน์ วิเศษจินดาวัฒนา |
| พรรคประชาราช |  | เสนาะ เทียนทอง |